एचपी यूनिवर्सिटी में झड़प पथराव, तीन छात्र घायल
हिंसा करने वालों को भेजा जाएगा जेल: मुख्यमंत्री
डीयू,रामजस, चंडीगढ़ यूनिवर्सिटी, पीयू, इलाहाबाद यूनिवर्सिटी में हिंसक झड़प के बाद अब एचपी यूनिवर्सिटी में भी छात्र गुट भिड़ गए। ऐसे में एचपीयू में भी माहौल तनावपूर्ण हो गया है। मंगलवार सुबह करीब 10 बजे लॉ ब्लॉक के पास झड़प हुई। इसके बाद समरहिल चौक पर एबीवीपी अौर एसएफआई कार्यकर्ता भिड़ गए।
इस दौरान तीन छात्रों नाेवेल, राकेश और रोहित को हल्की चोटें आई। इसके बाद कार्यकर्ताओं ने एक दूसरे पर पथराव किया। जिस कारण माहौल तनावपूर्णं हो गया। इसके बाद पुलिस के जवान मौके पर पहुंचे अौर स्थिति को काबू में किया। एसपी डीडब्ल्यू नेगी भी मौके पर पहुंचे। पुलिस का कहना है कि लॉ कैंपस में बेवजह ही छात्र उलझ गए। एसएफआई और एबीवीपी की ओर से समरहिल चौकी में शिकायत दी गई है।
एक-दूसरेपर जड़े आरोप
एबीवीपीअौर एसएफअाई ने एक दूसरे पर मारपीट के आरोप लगाए हैं। एबीवीपी के शिमला नगर मंत्री संजीव शर्मा का कहना है कि वामपंथी संगठन बेवजह उनके कार्यकर्ताओं के साथ मारपीट कर रहा है। वह एचपीयू में वजूद खाे चुका है। ऐसे में बेवजह एबीवीपी कार्यकर्ताओं को निशाना बनाया जा रहा है। वहीं एसएफआई के नोवेल का कहना है कि एबीवीपी कार्यकर्ता विवि में शैक्षणिक माहौल खराब करना चाहते हैं। इस कारण बेकसूर छात्रों पर पथराव किया जा रहा है।
एचपीयू में छह माह के बाद फिर से शैक्षणिक माहौल खराब हुआ है। नैक की टीम के दौरे के ठीक एक दिन पहले एचपीयू कैंपस में खूनी संघर्ष हुआ था। इसमें एबीवीपी और एसएफआई के करीब 14 कार्यकर्ता घायल हुए थे। यही नहीं हॉस्टल में छात्राें ने खुखरी और तेज हथियारों से एक दूसरे पर हमला किया था।
पथराव के विरोध में प्रदर्शन करते एसएफआई के कार्यकर्ता।
एचपीयू में हिंसा पर मुख्यमंत्री ने कहा कि जो भी छात्र हिंसा करेगा उसे जेल की हवा खानी पड़ेगी। हिंसा करने वालों को किसी भी सूरत में बर्दाश्त नहीं किया जाएगा। उनका कहना है कि छात्रों के प्रशासन के साथ किसी अन्य कारणों से मतभेद हो सकते हैं। इसका मतलब ये नहीं है कि वे हिंसा का रास्ता अपनाकर एक दूसरे पर हमला करें।
राजधानीपर राजनीति करें
विपक्षकी ओर से दूसरी राजधानी बनाए जाने पर की जा रही राजनीति की मुख्यमंत्री ने निंदा की है। उनका कहना है कि कांग्रेस सरकार ने कभी भी ऊपरी और निचले हिमाचल के बारे में नहीं सोचा है। पूरे प्रदेश का एक समान विकास किया है।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva